
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. № 61-00-609/12.11.2024 г. 

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Подаване на проектно предложение от Община Златоград по процедура чрез подбор на проектни предложения BG06RDNP001-19.850 МИГ – Кирково - Златоград, Мярка 7.2. Инвестиции в създаването, подобряването или разширяването на всички видове малка по мащаби инфраструктура. 

УВАЖАЕМА ГОСПОЖО КРЪСТЕВА,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Община Златоград има възможност да подаде проектно предложение „Обновяване на многофункционална спортна площадка в село Старцево и детска площадка в Зона III на градски парк град Златоград, Община Златоград“ по процедура чрез подбор на проектни предложения BG06RDNP001-19.850 МИГ – Кирково - Златоград, Мярка 7.2. Инвестиции в създаването, подобряването или разширяването на всички видове малка по мащаби инфраструктура.

Общият размер на безвъзмездната финансова помощ по процедурата е 96 563,70 лв., като минималният размер на допустимите разходи, за един проект, е 39 116,00 лв. Финансовата помощ е в размер на 100 % от общия размер на допустимите за финансово подпомагане разходи. 

Крайният срок за кандидатстване е 30.11.2024 г. 17:00 ч.

По процедурата се предоставя безвъзмездна финансова помощ за следните, допустими за подпомагане, дейности:

1. Строителство, реконструкция и/или рехабилитация на нови и съществуващи общински пътища, улици, тротоари;

2. Изграждане и/или обновяване на площи за широко обществено ползване, предназначени за трайно задоволяване на обществени потребности от общинско значение;

3. Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства;

4. Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност;

5. Изграждане, реконструкция, ремонт, оборудване и/или обзавеждане на спортна инфраструктура;

6. Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства;

7. Реконструкция, ремонт, оборудване и/или обзавеждане на общинска образователна инфраструктура с местно значение в селските райони.
Реализацията на проектното ни предложение ще спомогне за постигането на Стратегическа цел 1- Задържане на местното население чрез утвърждаване на общината като привлекателно място за живот и бизнес, Приоритет 2 - Повишаване качеството на социалната среда, Мярка 2.3. Развитие на спорта и Стратегическа цел 3 - Балансирано и устойчиво териториално развитие, Приоритет 6 - Подобряване на инфраструктура, свързаността и околната среда, Мярка 6.2. Благоустрояване и естетизиране на градската и селищната среда от Плана за интегрирано развитие на Община Златоград за периода 2021 – 2027 г.

Съгласно Условията за кандидатстване по процедурата, проектното предложение следва да съдържа следните придружаващи документи:

· Решение на Общинския съвет за кандидатстване по реда на Условията за кандидатстване по процедурата.

· Решение на Общинския съвет, че дейностите, включени в проекта, съответстват на приоритетите на Плана за интегрирано развитие на Община Златоград за периода 2021 – 2027 г.
Във връзка с гореизложеното, с настоящото, предлагам Общински съвет Златоград да вземе следното 
Р Е Ш Е Н И Е:

Във връзка с Условията за кандидатстване по процедура чрез подбор на проектни предложения BG06RDNP001-19.850 МИГ – Кирково - Златоград, Мярка 7.2. Инвестиции в създаването, подобряването или разширяването на всички видове малка по мащаби инфраструктура, и на основание чл. 21, ал. 1, т. 23 от ЗМСМА,  Общински съвет Златоград

Р Е Ш И:

1. Дава съгласие Община Златоград да кандидатства с проектно предложение „Обновяване на многофункционална спортна площадка в село Старцево и детска площадка в Зона III на градски парк град Златоград, Община Златоград“ по процедура чрез подбор на проектни предложения BG06RDNP001-19.850 МИГ – Кирково - Златоград, Мярка 7.2. Инвестиции в създаването, подобряването или разширяването на всички видове малка по мащаби инфраструктура.
2. Упълномощава Кмета на Община Златоград да предприеме всички необходими правни и фактически действия във връзка с подготовката, кандидатстването и изпълнението на проект „Обновяване на многофункционална спортна площадка в село Старцево и детска площадка в Зона III на градски парк в град Златоград, Община Златоград“
3. Декларира и удостоверява, че дейностите, включени в проект „Обновяване на многофункционална спортна площадка в село Старцево и детска площадка в Зона III на градски парк град Златоград, Община Златоград“ съответстват на Стратегическа цел 1- Задържане на местното население чрез утвърждаване на общината като привлекателно място за живот и бизнес, Приоритет 2 - Повишаване качеството на социалната среда, Мярка 2.3. Развитие на спорта и Стратегическа цел 3 - Балансирано и устойчиво териториално развитие, Приоритет 6 - Подобряване на инфраструктура, свързаността и околната среда, Мярка 6.2. Благоустрояване и естетизиране на градската и селищната среда от Плана за интегрирано развитие на Община Златоград за периода 2021 – 2027 г.
С уважение,

МИРОСЛАВ ЯНЧЕВ

Кмет на Община Златоград
Изготвил:

Ирина Иванова - Директор на дирекция ИР, ОП, СД и ВО 

Съгласувал:

Елмира Угорлиева-Пехливанова - Зам.-кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

